དཔེ་ཀློག་བྱས་པ་ཉུང་བའི་སྐྱོན་ཆ་དེ་དམའ་འབྲིང་སྐབས་ནས་ཕྱིར་མངོན་ཐུབ།དམའ་འབྲིང་གི་དགེ་རྒན་ཡོངས་ཀྱིས་སྣང་ཚུལ་ཡ་མཚར་བ་དེ་ཤེས་ལ།སློབ་ཆུང་སྐབས་སུ་དུས་ཚོད་དང་སེམས་ཤུགས་ཚང་མ་བཏང་སྟེ་སྐར་གྲངས་མཐོན་པོ་ལེན་པར་བརྩོན་པའི་བྱིས་པ་དེ་དག་དམའ་འབྲིང་དུ་ཐོན་ཚེ་ཆུ་ཚད་མགྱོགས་མྱུར་སྒོས་ཞན་པར་འགྲོ་བ་དང་།སློབ་སྦྱོང་བྱེད་མི་ཤེས་པ།སུན་སྣང་སྐྱེས་པ་ཞིག་ཏུ་འགྱུར་འགྲོ།དེ་ལས་ལྡོག་སྟེ།དཔེ་ཀློག་མང་པོ་བྱས་ནས་ལྟ་རྒྱ་དང་ཐོས་རྒྱ་ཡངས་པའི་སློབ་མ་དེ་དག་གིས་སྐར་གྲངས་མཐོན་པོ་ལེན་པ་དང་།ནུས་པ་ལྷག་ཏུ་ལྡན་པ་ཞིག་ཏུ་འགྱུར་འགྲོ།མཐོ་འབྲིང་དུ་སྣང་ཚུལ་འདི་དེ་བས་ཀྱང་ཚབས་ཆེན་ཡིན་ལ།སྐར་གྲངས་ཁོ་ན་མིན་པར་ལས་གང་ཞིག་བྱེད་ཐུབ་པའི་ནུས་པ་ལྡན་མིན་གྱི་ཐོག་ནས་བར་ཁྱད་ལྷག་པར་གསལ་བའི་སྒོ་ནས་མངོན་པ་རེད།